Kardõmovo rajoon
Kardõmovo rajoon (vene keeles Кардымовский район) on 2. järgu haldusüksus (munitsipaalrajoon) Venemaal Smolenski oblasti keskosas. Rajooni keskus on Kardõmovo alev. Rajoon piirneb põhjas Jartsevo rajooniga, kirdes Dorogobuži rajooniga, idas Glinka rajooniga, lõunas Potšinoki rajooniga, läänes Smolenski rajooniga ja loodes Duhhovštšina rajooniga. Rajooni pindala on 1095,3 km². Elanike arv oli 2012. aastal 12 070, 2009. aastal 11 400 ja 2002. aastal 12 521. Kardõmovo rajooni asulad kuuluvad ühe linnaasunduse (Kardõmovo alevi) ja kaheksa külaasunduse koosseisu. Rajooni tähtsamad jõed on Dnepr, Hmost, Bolšoi Vopets, Malõi Vopets, Losmjona ja Orleja.